Chris Morris

Christopher «Chris» Barry Morris (født 1963) er en irsk tidligere fotballspiller som spilte i forsvar i sin aktive karriere. Han er mest kjent for sin innsats for klubbene Sheffield Wednesday FC, Celtic FC og Middlesbrough FC. Morris var også en del av Irlands tropp under EM i fotball 1988 og VM i fotball 1990.

 Klubbkarriere 
Morris startet sin fotballkarriere hos Sheffield Wednesday FC i 1982, en klubb som var ledet av den tidligere engelske landslagsspilleren Jack Charlton. Han var med på å spille klubben opp til førstedivisjon (øverste nivå) med opprykk i 1984, og spilte totalt 74 seriekamper frem til 1987. Den 10. august 1987 ble Morris solgt til den skotske storklubben Celtic FC for £, hvor han umiddelbart etablerte seg i førstelagstroppen som høyreback. Mellom 1987 og frem til 1992 fikk han 158 seriekamper og scoret åtte mål for klubben. Han ble også seriemester i 1987/1988-sesongen, samt cupmester i 1988 og 1989.TheCelticWiki.com – Morris, Chris (Besøkt 11. oktober 2012)

Den 14. august 1992 ble Morris sammen med lagkamerat Derek Whyte signert av den engelske klubben Middlesbrough FC, hvor han også gikk rett inn i førstelagstroppen. Totalt spilte han 82 seriekamper for klubben frem til en alvorlig kneskade tvang ham til å legge opp som aktiv fotballspiller mot slutten av 1996/1997-sesongen.Football-League.co.uk – Where are they now – Chris Morris (Publisert 23. juni 2011, besøkt 11. oktober 2012) Dette var for øvrig også en sesong hvor Middlesbrough endte som tapende finalist i både FA-cupen og ligacupen, men som likevel rykket ned fra Premier League.

 Landslagskarriere 
På grunnlag av sin irske mor fikk Morris sin landslagsdebut for  den 10. november 1987 i en vennskapskamp hjemme mot  (5–0). Landslaget var da under ledelse av Jack Charlton, som hadde vært hans manager i tiden fra Sheffield Wednesday. Han fikk tillit som høyreback og spilte jevnlig i kvalifiseringen som ledet til EM i fotball 1988, hvor han også ble tatt ut i troppen og spilte alle Irlands tre gruppespillkamper. Morris ble også tatt ut i troppen til VM i fotball 1990, hvor han spilte alle Irlands fem kamper, den siste i kvartfinale mot vertsnasjonen .FIFA.com – 1990 FIFA World Cup Italy, Match Report: Italy - Republic of Ireland    (Besøkt 11. oktober 2012) Hans 35. og siste landskamp kom mot  den 17. november 1992.

 Meritter 
Celtic FC
 Scottish Premier League (1): 1987/1988
 Scottish Cup (2): 1987/1988, 1988/1989

 Referanser 

 Eksterne lenker 

  Footballdatabase.eu – Player, Chris Morris
  National-football-teams.com – Chris Morris – Spillerprofil

Kategori:Irske fotballspillere
Kategori:Spillere i Fotball-EM 1988
Kategori:Spillere i Fotball-VM 1990
Kategori:Fotballspillere for Sheffield Wednesday FC
Kategori:Fotballspillere for Celtic FC
Kategori:Fotballspillere for Middlesbrough FC
Kategori:Personer fra Cornwall